
Ehitusloa andmine (A. Puškini tn 29) 

1. ASJAOLUD JA MENETLUSE KÄIK

26.07.2021 ehitisregistri elektroonilisse keskkonda laekus läbivaatamiseks  ehitusloa taotlus nr 2111271/26224 A. Puškini tn 29 kinnistul asuva Narva Kesklinna Gümnaasiumi põhikooli spordihoone  ümberehitamiseks koos ehitusprojektiga „Rekonstrueerimine 2122_PP_Puskini29“, peaprojekteerija Eesti Ehitusprojekt OÜ.
Aleksander Puškini tn 29 kinnistul kehtib Aleksander Puškini tn 29, 29a, 31, 33 ja lähiala detailplaneering kehtestatud 20.12.2018 Narva Linnavolikogu otsusega nr 72. Detailplaneeringu koostaja on Skepast&Puhkim OÜ (töö nr 2018-0010).
26.07.2021 ehitisregistri  keskkonnas on genereeritud ehitusloa  eelnõu  nr  2112271/25192, menetluse nr 268026 ning suunatud Arhitektuuri- ja Linnaplaneerimise Ametile, Linnamajandusametile, Arenduse ja Ökonoomika Ametile, Kultuuriosakonnale, Terviseameti Ida regionaalosakonnale, AS-le NARVA SOOJUSVÕRK, AS-le Narva Vesi ja  Päästeameti Ida päästekeskusele kooskõlastamiseks ning arvamuste avaldamiseks.
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on mitu korda tagastatud puuduste kõrvaldamiseks.

26.10.2021 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.
Arhitektuuri- ja Linnaplaneerimise Amet on seisukohal, et

“Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul kuulub kavandatav tegevus KeHJS § 6 lg 2 p 10 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“, ning seetõttu eelhinnangut vastavalt KeHJS § 6 lg 2´3 ei anta“. 

Arhitektuuri- ja Linnaplaneerimise Amet kooskõlastas tingimisi, märkustega:

„Projekt, mis esitatakse kasutusloa taotlusega, peab olema parandatud vastavalt esitatud puudujääkidele projekti vormistamise osas“. 

Lisaks on tehtud soovituslikud ettepanekud. Tellija  võib tehtud ettepanekutega tutvuda ehitisregistris menetluse nr 268026 all.  

Päästeameti Ida päästekeskus kooskõlastas tingimisi, märkustega: “1.Alatest 01.03.2021 kehtib uus siseministri määruse nr 17 redaktsioon "Ehitisele esitatavad tuleohutusnõuded" 2.Alatest 01.03.2021 kehtib uus siseministri määruse nr 1 redaktsioon "Nõuded tulekahjusignalisatsioonisüsteemile ja ehitistele, kust tuleb automaatse tulekahjusignalisatsioonisüsteemi tulekahjuteade edastada Häirekeskusesse, ning tulekahjuteate edastamise ja sellest loobumise kord“. 

Terviseameti Ida regionaalosakond kooskõlastas tingimisi, märkustega: “Projekt vastab tervisekaitse nõuetele juhul, kui võimla üldvalgustuse projekteerimisel ja töö teostamisel arvestatakse normdokumendiga EVS-EN 12464-1:2011 Valgus ja Valgustus. Töökohavalgustus. Osa 1: Sisetöökohad. Projekti valgustuspaigaldise seletuskirja osas punktis 1.3.1 (Üldvalgustus) on esitatud tabelvalgustustiheduse väärtustega ja värviedastusindeksidega, puudub teave võimla kohta. Eelpool nimetatud standardi kohaselt on haridusasutuste spordisaalides ja võimlates minimaalne keskmine valgustustihedus 300 lx.
Projekti seletuskirjast ja joonistelt selgub, et puudega inimeste sissepääs ja liikumine hoones on

lahendatud, aga puudub viide, milline normdokument on projekteerimisel aluseks võetud“.
01.11.2021 kõik kaasatud isikud kooskõlastasid ehitusloa eelnõu.

Ehitusprojekt vastab sätestatud nõuetele, detailplaneeringule ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. 
Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
3.    OTSUS

3.1. Anda ehitusluba A. Puškini tn 29 kinnistul asuva Narva Kesklinna Gümnaasiumi põhikooli spordihoone  ümberehitamiseks vastavalt ehitusprojektile „Rekonstrueerimine 2122_PP_v02_Puskini29“, peaprojekteerija Eesti Ehitusprojekt OÜ. 
3.2. 
Kohustada ehitustööde tellijat täitma kõrvaltingimused, milleks on käesoleva korralduse punktis 1 toodud  Arhitektuuri- ja Linnaplaneerimise Ameti, Päästeameti Ida päästekeskuse, Terviseameti Ida regionaalosakonda poolt ning ehitusloal loetletud märkused.

4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

